system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Martin Bottesch?
assistant
Martin Bottesch () este unul din liderii politici ai comunității germane din România. A fost președinte al consiliului județean Sibiu între 2004-2012, din partea FDGR. În prezent este președintele Forumului Democrat al Germanilor din Transilvania, organizația regională a Forumului Democrat al Germanilor din România.

Studii 

Martin Bottesch a absolvit Facultatea de Matematică din cadrul Universității Babeș-Bolyai din Cluj.

Cariera politică 

La alegerile locale din 6 iunie 2004, datorită faptului că Forumul Democrat German a obținut cu 30% din voturi majoritatea în Consiliul Județean Sibiu (11 mandate, urmat de PSD cu 8 mandate, PD 6, PNL 5 respectiv PUR 3), Martin Bottesch a fost ales președinte al Consiliului Județean Sibiu.

La alegerile locale din 2008 a fost ales prin vot direct pentru un nou mandat în funcția de președinte al Consiliului Județean Sibiu. La alegerile locale din 2012 în funcția de președinte al CJ Sibiu a fost ales Ioan Cindrea (PSD), care a obținut 36,6% din voturi, față de 26,9% obținute de Bottesch. Cindrea a blocat alegerea lui Bottesch în funcția de vicepreședinte al CJ Sibiu, în pofida propunerii FDGR. Drept urmare Martin Bottesch a revenit ca profesor de matematică la Colegiul Național „Samuel von Brukenthal”.

În data de 16 martie 2013 a fost ales președinte al Forumului Democrat German din Transilvania, organizația regională a Forumului Democrat German din România.

Publicații 

 Landlerii transilvăneni, Mediaș, 2001, ISBN 973-85183-0-X 
 Die siebenbürgischen Landler. Eine Spurensicherung, Viena, Böhlau, 2002, ISBN 3-205-99415-9
 Die bairisch-österreichische Mundart der Landler von Großpold (Apoldu de Sus) in Siebenbürgen (Rumänien), ISBN 3-85369-892-1
 Lucrări de matematică apărute la Sibiu în jurul anului 1800

Note

Legături externe 

 Bottesch promovează Sibiul în Germania (28.05.2009)
 Realitatea TV Sibiu, „BUGET POLITIC” (5.03.2009)
 Martin Bottesch la Bruxelles (22.01.2007)

Nașteri în 1953
Germani din România
Luterani români
Politicieni români
Profesori de matematică
Președinți de consilii județene din România
Oameni din județul Sibiu
Sibieni
Landleri
Politicieni români de etnie germană